## Odluka o obavljanju kompenzacijskih poslova s inozemstvom

### NN 54/1997 (27.5.1997.), Odluka o obavljanju kompenzacijskih poslova s inozemstvom

# VLADA REPUBLIKE HRVATSKE

Na temelju članka 34. stavka 2. Zakona o trgovini ("Narodne novine",
broj 11/96), Vlada Republike Hrvatske je na sjednici održanoj 22. svibnja
1997. godine donijela

## **ODLUKU**

### **O OBAVLJANJU KOMPENZACIJSKIH POSLOVA S INOZEMSTVOM**

I.

Kompenzacijski poslovi s inozemstvom (u daljnjem tekstu: kompenzacijski
poslovi) mogu se obavljati radi naplate izvoza robe ili usluga, odnosno
plaćanja uvoza robe ili usluga uvozom, odnosno izvozom robe ili usluga
u istoj vrijednosti.

Kompenzacijski poslovi s inozemstvom obavljaju se, osobito ako se radi
o uvozu opreme, reprodukcijskog materijala i sirovina namijenjenih proizvodnji
robe i pružanju usluga za izvoz, uvozu robe koja se ne proizvodi u Republici
Hrvatskoj ili se ne proizvodi u količinama dovoljnim za opskrbu domaćeg
tržišta, ili ako se radi o izvozu koji se na drugi način ne može naplatiti.

Kompenzacijske poslove mogu obavljati pravne i fizičke osobe koje su
registrirane za obavljanje trgovine, te druge pravne i fizičke osobe za
potrebe obavljanja registrirane djelatnosti.

II.

Za obavljanje poslova iz točke I. ove Odluke, pravna ili fizička osoba
je dužna prethodno pribaviti odobrenje Ministarstva gospodarstva (u daljnjem
tekstu: Ministarstvo).

Odobrenje iz stavka 1. ove točke Ministarstvo izdaje na pismeni zahtjev
osobe iz stavka 1. ove točke. Zahtjev se podnosi prema obrascu K-1, koji
je sastavni dio ove Odluke.

Uz zahtjev iz stavka 2. ove točke pravna ili fizička osoba je dužna
dostaviti i ugovor o kompenzacijskom poslu sa stranom osobom. Ministarstvo
može prema potrebi zatražiti i druge podatke i dokumentaciju u svezi s
određenim kompenzacijskim poslom.

III.

Ministarstvo je dužno odlučiti o zahtjevu za odobrenje kompenzacijskog
posla u roku od 30 dana od dana podnošenja zahtjeva.

Primjerak odobrenja kompenzacijskog posla Ministarstvo dostavlja Narodnoj
banci Hrvatske.

IV.

U kompenzacijskom poslu može sudjelovati jedna ili više pravnih ili
fizičkih osoba, s više vrsta robe ili usluga.

Ako u određenom kompenzacijskom poslu sudjeluje više osoba, sudionici
posla ugovorom ili drugim pisanim aktom određuju nositelja posla, odnosno
osobu koja je dužna podnijeti zahtjev za odobrenje kompenzacijskog posla.

V.

Ako pravna ili fizička osoba kojoj je izdano odobrenje za kompenzacijski
posao, prije otpočinjanja obavljanja kompenzacijskog posla, odustane od
odobrenog posla, o tome je dužna obavijestiti Ministarstvo, najkasnije
u roku od 15 dana od dana odustajanja od posla.

Ako u tijeku obavljanja odobrenog kompenzacijskog posla nastane promjena
u poslu pravna ili fizička osoba dužna je zatražiti odobrenje u svezi nastale
promjene od Ministarstva, koje će o zahtjevu odlučiti u roku od 15 dana
od dana podnošenja zahtjeva.

VI.

Pravna ili fizička osoba dužna je nakon obavljenog kompenzacijskog posla
Ministarstvu i Narodnoj banci Hrvatske dostaviti izvješće o obavljenom
poslu.

Izvješće iz stavka 1. ove točke se dostavlja prema obrascu K-2, koji
je sastavni dio ove Odluke, u roku koji je naveden u odobrenju za obavljanje
kompenzacijskog posla.

VII.

Na dan stupanja na snagu ove Odluke prestaje važiti Odluka o kompenzacijskim
poslovima s inozemstvom ("Narodne novine", broj 53/91).

VIII.

Ova Odluka stupa na snagu danom objave u "Narodnim novinama".

Klasa: 331-01/97-01/01
Urbroj: 5030115-97-1
Zagreb, 22. svibnja 1997.

Predsjednik
**mr. Zlatko Mateša,** v. r.

---

### Tvrtka i sjedište

### ZAHTJEV ZA ODOBRENJE KOMPENZACIJSKOG POSLA S INOZEMSTVOM

Teme-ljem točke II. Odluke o uvjetima za obav-lja-nje kompenzacijskih
poslova s inozemstvom ("Narodne novine" broj /97), molimo da se ----------
sa sjedištem u ---------- odobri kompenzacijski posao s ---------- iz----------
U svezi s kompenzacijskim poslom dostav-ljamo s-ljedeće podatke:

### IZVOZ

1. Trgovački naziv robe - usluge koja se izvozi i količina robe: --------------------------------------------------

2. Vrijednost robe s naznakom pariteta - vrijednost usluge: --------------------------------------------------

3. Tarifni broj i tarifna oznaka: naziv robe prema carinskoj tarifi:
--------------------------------------------------

4. Izvoznik robe - usluge: --------------------------------------------------

5. Proizvođač - vlasnik robe ili pružalac usluge: --------------------------------------------------

6. Podrijetlo robe koja se izvozi: --------------------------------------------------

7. Naziv i sjedište inozemnog kupca i zem-lja izvoza: --------------------------------------------------

8. Rok izvoza: --------------------------------------------------

### UVOZ

1. Trgovački naziv robe - usluge, količina robe koja se uvozi: --------------------------------------------------

2. Vrijednost robe s naznakom pariteta odnosno vrijednost usluge: --------------------------------------------------

3. Tarifni broj i tarifna oznaka: naziv robe prema carinskoj: --------------------------------------------------

4. Uvoznik robe - usluge: --------------------------------------------------

5. Korisnik uvoza robe odnosno usluge: --------------------------------------------------

6. Naziv i sjedište inozemne tvrtke od koje se roba kupuje: --------------------------------------------------

7. Zem-lja podrijetla robe: --------------------------------------------------

8. Zem-lja uvoza: --------------------------------------------------

9. Rok uvoza: --------------------------------------------------

Potpis ovlaštene osobe pečat

Napomena: U privitku dostav-ljamo Ugovor o kompenzacijskom poslu s --------
------------------------------

![](dodatni/368442.gif)

Odluka, NN 54/1997-823